open-index/open-wikipedia-markdown huggingface dataset:
1320 Ίμπαλα

Η **Ίμπαλα (Impala)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,695. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το ομώνυμο είδος αντιλόπης.

## Φυσικά χαρακτηριστικά
Η μέση διάμετρος της Ίμπαλα εκτιμάται σε 39,72 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0775. Η Ίμπαλα περιστρέφεται γύρω από τον εαυτό της με περίοδο που εκτιμάται σε 4 ως 8 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιμπαλα
Δημήτριος Πεπάνος

Ο **Δημήτριος Πεπάνος** ο Χίος ήταν Έλληνας ιατρός και λόγιος του 17ου αιώνα.

## Βιογραφία
Γεννήθηκε στη Χίο στις αρχές του 17ου αιώνα. Το προσωνύμιο **Δομέστικος/Δομέστιχος**, που συχνά του αποδίδεται στη βιβλιογραφία, αποτελεί λανθασμένη προσάρτηση του όρου "Domestici" που σημαίνει "Καταγωγή". Έτσι η φράση DEMETRII PEPANI DOMESTICI CHII ή CHIENSIS μεταφράζεται ως "Δημήτριος Πεπάνος Καταγόμενος από τη Χίο" και όχι "Δημήτριος Πεπάνος Δομέστικου του Χίου". Ο Άμαντος αναφέρει ως χρονολογία γεννήσεως του το 1629. Από το μαθητολόγιο όμως του Ελληνικού Κολεγίου της Ρώμης «*Άγιος Αθανάσιος*» φαίνεται ότι ο Πεπάνος εγγράφηκε σε αυτό προς φοίτηση τον Οκτώβριο του 1631, *«άγων το 14<sup>ον</sup> έτος της ηλικίας του»*. Από την πληροφορία αυτή συμπεραίνεται ότι γεννήθηκε το έτος 1617.

Πραγματικά, ο Πεπάνος πήγε στη Ρώμη για να σπουδάσει και ήταν τρόφιμος του εκεί ελληνικού κολεγίου-γυμνασίου για επτά χρόνια. Ενώ σπούδαζε θεολογία, δίδασκε στο ίδιο πανεπιστήμιο την ελληνική φιλολογία. Επίσης, σπούδασε ιατρική και φιλοσοφία σε ιταλικά πανεπιστήμια. Η επιθυμία του ήταν να γίνει μοναχός, αλλά οι γιατροί του το απαγόρεψαν, διότι ήταν ασθενής. Πήρε άδεια να επιστρέψει στην πατρίδα του. Εκεί, παραλλήλως προς την ιατρική, ο Πεπάνος ασχολήθηκε με τη λογοτεχνία και την ποίηση. Αναμίχθηκε επίσης στους θεολογικούς ανταγωνισμούς της εποχής εκείνης μεταξύ Ορθόδοξων και Ρωμαιοκαθολικών. Γενικά, αναδείχθηκε σε διακεκριμένο λόγιο της εποχής του. Νυμφεύθηκε το 1649 και έφυγε από τη Χίο μαζί με την οικογένειά του. Πιστεύεται ότι κατά τη διάρκεια ταξιδιού χάθηκε στη Σικελία μαζί με την οικογένειά του.

Στον επιστημονικό τομέα της ιατρικής ο Πεπάνος υπήρξε πρωτοπόρος, υποστηρίζοντας την άποψη ότι η ιατρική θα έπρεπε να απαλλαγεί από την υποδούλωση της στα δόγματα του Γαληνού και του Ιπποκράτη.

## Συγγράμματα
Ο Πεπάνος συνέγραψε δοκίμια ιατρικά, φιλολογικά, θεολογικά, καθώς και ποίηση. Κάποια από τα έργα του εκδόθηκαν στη λατινική γλώσσα μετά τον θάνατό του από τον καρδινάλιο Βερνάρδο Στεφανόπουλο στη Ρώμη το 1781.

## Συνωνυμία με μεταγενέστερο πρόσωπο
Πάνω από έναν αιώνα αργότερα, αναφέρεται ένα άλλο, συνώνυμο πρόσωπο να ασκεί την ιατρική στη Χίο, ο **Δημήτριος Πεπάνος του Γεωργίου**, ο οποίος γεννήθηκε επίσης στη Χίο, αλλά το έτος 1742. Σπούδασε επίσης στην Ιταλία και αναφέρεται σε παλαιά έγγραφα και κώδικες της Χίου ότι ασκούσε την ιατρική στη νήσο περί τα τέλη του 18ου αιώνα. Καθώς φαίνεται μάλιστα, υπήρξε αξιόλογος κοινωνικός παράγοντας του τόπου.

## Παραπομπές


## Πηγές
* Αθανάσιος Ι. Γκιάλας: *Η ελληνική ιατρική και οι `Ελληνες ιατροί από της Αλώσεως μέχρι της Εθνεγερσίας*, Αθήναι 1979, σελ. 54.

Κατηγορία:Έλληνες λόγιοι του 17ου αιώνα
Κατηγορία:Έλληνες ιατροί του 17ου αιώνα
Ξαβέριος Δαβιάνος

Ο **Ξαβέριος Δαβιάνος** ήταν ήταν Έλληνας λόγιος του 17ου αιώνα.
## Βιογραφία
Γεννήθηκε στη Χίο από ευγενείς γονείς. Αφού έμαθε γράμματα στην πατρίδα του, πήγε στη Ρώμη και κατατάχτηκε στο Τάγμα του Ιησού. Σπούδασε στο Πανεπιστήμιο της Πάδοβας θεολογία και φιλοσοφία. Αφού τελείωσε τις σπουδές του, στάλθηκε από την καθολική εκκλησία στην Κρήτη ως κανονικός θεολόγος της δυτικής εκκλησίας. Μετά την άλωση του νησιού επέστρεψε στη Ρώμη και προχειρίστηκε επίσκοπος Θήρας. Απεβίωσε το 1687 όταν πνίγηκε στο Αιγαίο ενώ πήγαινε για να αναλάβει τα νέα του καθήκοντα.

## Συγγράμματα
* Socra Sponsa in Thalamo suo
* διάφορα άλλα σε ελληνική και λατινική γλώσσα, και ιδίως επιγράμματα και δίστιχα.
## Πηγές
* 


Κατηγορία:Έλληνες λόγιοι του 17ου αιώνα
Λουμπάτσιβαγκαμπούντους

Ο **Λουμπάτσιβαγκαμπούντους** είναι Αυστριακή κωμωδία κινηματογράφου του 1936. Βασίζεται στο θεατρικό έργο Το κακό ξωτικό Λουμπάτσιβαγκαμπούντους του Γιόχαν Νέστροϋ.

## Πλοκή
Η Φορτούνα και ο Άμορ βάζουν στοίχημα με τον Λουμπάτσιβαγκαμπούντους, αν μπορεί να βάλει σε πειρασμό έναν άνθρωπο. Ο Λουμπάτσιβαγκαμπούντους για να πετύχει το έργο του, βάζει στόχο τρεις έντιμους επαγγελματίες, τον ράπτη Τσβιρν, τον μαραγκό Λάιμ και τον τσαγκάρη Κνίριμ. Τους κάνει να χάσουν τη δουλειά τους και να γίνουν πλανόδιοι. Γρήγορα οι τρεις θα ανταμώσουν κατά τύχη και θα γίνουν αχώριστοι φίλοι. Ο δρόμος τους θα τους φέρει σε ένα πανδοχείο, όπου τη νύχτα που κοιμούνται θα ονειρευτούν έναν τυχερό αριθμό. Την άλλη μέρα αποφασίζουν να αγοράσουν ένα λαχείο, το οποίο κερδίζει και τους κάνει πάμπλουτους. Μοιράζουν το βραβείο και φεύγουν, δίνοντας την υπόσχεση να ξανασυναντηθούν μετά από ένα χρόνο. Ενώ οι δύο θα παραμείνουν έντιμοι, ο τρίτος θα ακολουθήσει βίο άσωτο και θα κάνει τον Λουμπάτσι τελικά να κερδίσει το στοίχημα.

## Εξωτερικοί σύνδεσμοι
* παρουσίαση της ταινίας από το www.filmportal.de

* 

Κατηγορία:Ταινίες του 1936
Κατηγορία:Αυστριακές ταινίες
Κατηγορία:Αυστριακές κωμικές ταινίες
Κατηγορία:Γερμανικές ταινίες
Κατηγορία:Γερμανόφωνες ταινίες
Κατηγορία:Γερμανικές ασπρόμαυρες ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες από Ναζιστική Γερμανία
Κατηγορία:Γερμανικές ταινίες φαντασίας
Χρήστος Διδασκάλου (οπλαρχηγός)

Ο **Χρήστος Διδασκάλου** ήταν σημαντικός Έλληνας Μακεδονομάχος οπλαρχηγός. Γεννήθηκε στα τέλη του 19ου αιώνα στα Γιαννιτσά της Μακεδονίας. Υπήρξε ένας από τους κύριους οργανωτές της Ελληνικής άμυνας στην πόλη των Γιαννιτσών. Κατατάχτηκε από νωρίς στα αντάρτικα σώματα που δρούσαν στην περιοχή της λίμνης των Γιαννιτσών, έχοντας την ιδιότητα του οπλίτη. Αργότερα, μαζί με τον ιερέα Δημήτριο Οικονόμου και τον πρόκριτο Αντώνιο Κασάπη, οργάνωσαν την Εθνική Επιτροπή της πόλης, της οποίας διατέλεσε ταμίας. 

Μετά τη δολοφονία του Αντώνιου Κασάπη, ανέλαβε πρόεδρος της Επιτροπής και ηγήθηκε της Πολιτοφυλακής Γιαννιτσών, παίρνοντας μέρος σε πολλές μάχες με τους Βούλγαρους κομιτατζήδες στην ευρύτερη περιοχή της Πέλλας. Σκοτώθηκε κατά τη διάρκεια σύγκρουσης με κομιτατζήδες στο Γυψοχώρι στις 12 Απριλίου 1909.

## Παραπομπές


Κατηγορία:Μακεδονομάχοι
Κατηγορία:Ιστορία της Πέλλας
Κατηγορία:Μακεδόνες
Σαραμπάντα

thumb|Ο χαρακτηριστικός ρυθμός της Σαραμπάντας|250x250εσ

[thumb|250x250εσ|Σαραμπάντα σε δυαδική μορφή από τον συνθέτη [Γιόχαν Κούναου (Johann Kuhnau, 1660-1722).]]

Ο όρος **σαραμπάντα** (ισπανικά: *zarabanda*· ιταλ.:&nbsp;*sarabanda*· γαλλ.:&nbsp;*sarabande*) αναφέρεται σε χορό του 16ου αιώνα, και στη μουσική που αποτελεί συχνά (αλλά όχι απαραίτητα) μέρος της σουίτας. 

Ο ρυθμός της είναι  (σε τέταρτα ή μισά), με χαρακτηριστικό της στοιχείο τον τονισμό της δεύτερης κίνησης (άρση)· συχνά οι δύο τελευταίες κινήσεις του κάθε μέτρου είναι δεμένες, ενώ πιστεύεται ότι ο ρυθμός αντιστοιχεί στα βήματα του χορού.

Η πρώτη αναγωγή στη σαραμπάντα γίνεται το 1539, στην Κεντρική Αμερική, σε ένα ποίημα του Φερνάντο Γκουσμάν Μεχία (Fernando Guzmán Mexía), όπου αναφέρεται ο χορός *σαραμπάντα* (*zarabanda*). Αρχικά την υιοθέτησαν οι ισπανικές αποικίες και στη συνέχεια μεταφέρθηκε στην Ισπανία, όπου το 1583 απαγορεύτηκε καθώς θεωρήθηκε άσεμνη.

Η κακή φήμη της σαραμπάντα και η απαγόρευσή της αναφέρεται σε αρκετά κείμενα της εποχής, όπως σε πραγματεία του Ιησουΐτη ιερέα Χουάν ντε Μαριάνα (*Tratato contra los juegos públicos*, 1609), σε ιντερμέδιο του Θερβάντες (*Entremés de La cueva de Salamanca*, 1615) και σε δραματικό έργο του Λόπε δε Βέγα.

Στην εποχή του Μπαρόκ, η σαραμπάντα γίνεται εξαιρετικά δημοφιλής και προσλαμβάνει τη θέση της στη σουίτα.

Μία από τις παλαιότερες μελωδίες είναι γνωστή ως *La Folia*, που σημαίνει «τρέλα») και το θέμα της χρησιμοποιήθηκε σαν βάση για τη δημιουργία σειράς παραλλαγών από πολλούς συνθέτες, όπως τον Ζαν Μπατίστ Λυλί (1672), Αλόνσο Μουδάρα (Alonso Mudarra, 1536), τον Μαρέν Μαραί (1706) και τον Αρκάντζελο Κορέλλι. Η σαραμπάντα από την *Σουίτα σε Ρε ελάσσονα* (HWV 437) για τσέμπαλο του Χαίντελ αποτελεί παραλλαγή του ως άνω κομματιού, ενώ περίφημες θεωρούνται και οι σαραμπάντες από τις *Σουίτες για βιολοντσέλο* του Μπαχ.

Με την αναβίωση της προκλασικής μουσικής περί τα τέλη του 19ου αιώνα, η σαραμπάντα επανεμφανίζεται σε έργα του Κλωντ Ντεμπυσί, του Ερίκ Σατί, αλλά και του Μπέντζαμιν Μπρίτεν (*Απλή Συμφωνία*).  

## Παραπομπές


## Εξωτερικοί σύνδεσμοι

*  Example of a reconstructed Sarabande by Kaspar Mainz, with Il Giardino Armonico
*  Streetswing.com Dance History Archives
*  Example of a Sarabande dance choreography "La Sarabande à deux", Feuillet (1704)

Κατηγορία:Μορφές χορού κλασικής μουσικής
Κατηγορία:Μπαρόκ μουσική
Κατηγορία:Μουσική στην Ισπανία
Γιοχάνες Έεστερς

Ο **Γιοχάνες Έεστερς** (*Johan Marius Nicolaas Heesters*, 5 Δεκεμβρίου 1903 - 24 Δεκεμβρίου 2011) ήταν Ολλανδός ηθοποιός και τραγουδιστής.

Τιμήθηκε από την πόλη της Βιέννης για τα 106α γενέθλιά του.

## Έργα του

## Δισκογραφία
* 1936: *Eine Frau, so wie Du* / *Heimatlied*
* 1937: *Ich werde jede Nacht von Ihnen träumen* / *Einmal von Herzen verliebt sein*
* 1937: *Du hast mich noch nie so geküßt* / *Nimm mein Herz in Deine Hände*
* 1938: *So verliebt wie heut' war ich nie* / *Mein Herz liegtγξγξτξδβκ Dir zu Füßen*
* 1939: *Jede Frau hat ein süßes Geheimnis* / *Meine Welt, die bist Du*
* 1940: *Lippen schweigen, 's flüstern Geigen* / *Da geh' ich ins Maxim*
* 1941: *Bist du's, lachendes Glück?* / *Eine nach der anderen*
* 1941: *Man müßte Klavier spielen können* / *Liebling, was wird nun aus uns beiden?*
* 1941: *Mein Ahnherr war der Luxemburg* / *Wann sagst du ja?*
* 1942: *Durch Dich wird diese Welt erst schön* / *Karussell*
* 1949: *Ich spiel mit Dir (Und Du mit mir)* / *Ein Glück, daß man sich so verlieben kann*
* 1949: *Tausendmal möcht' ich Dich küssen* / *Das kommt mir Spanisch vor*
* 1950: *Es kommt auf die Sekunde an* / *Alle Wege führen mich zu Dir*
* 19??: *Sehnsucht nach Dir* / *Das ist die Nacht uns'rer Liebe*
* 19??: *Ich knüpfte manche zarte Bande* / *Nimm mein Herz in Deine Hände*
* 19??: *Freuderl, mir geht es heut' so gut* / *Ich lade Sie ein, Fräulein* / *Mein Mädel ist nur eine Verkäuferin*
* 1966: *O, mooie molen* / *Wir sind zwei gute Kameraden*
* 1998: *Ich werde 100 Jahre alt*
* 2006: *Bunte Tulpen* (mit Hein Simons)
* 2006: *Ich danke Gott für all die schönen Jahre*
* 2007: *Generationen* (mit Claus Eisenmann)

## Παραπομπές


## Πηγές
*Έεστερς, ένας θρύλος εγκαταλείπει τη σκηνή 

## Εξωτερικοί σύνδεσμοι
* 

Κατηγορία:Ολλανδοί τραγουδιστές
Κατηγορία:Αιωνόβιοι
Κατηγορία:Ολλανδοί ηθοποιοί κινηματογράφου
Κατηγορία:Ολλανδοί ηθοποιοί τηλεόρασης
Κατηγορία:Ολλανδοί ηθοποιοί θεάτρου
Εθνική Αργεντινής (καλαθοσφαίριση ανδρών)

thumb|261px|Η ομάδα που κατέκτησε το Παγκόσμιο Πρωτάθλημα του 1950.

Η **εθνική ομάδα καλαθοσφαίρισης ανδρών της Αργεντινής**, η οποία συγκεντρώνει τους καλύτερους καλαθοσφαιριστές αργεντίνικης εθνικότητας, αντιπροσωπεύει την Αργεντινή στις διεθνείς διοργανώσεις ανδρικής καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Αργεντινής (*Confederación Argentina de Basquetbol*).

Σημαντικότερες στιγμές στην πορεία της ομάδας ήταν οι κατακτήσεις δύο ολυμπιακών μεταλλίων, ενός χρυσού κι ενός χάλκινου, στους Αγώνες του 2004 και του 2008 αντίστοιχα, καθώς και το χρυσό μετάλλιο στο Παγκόσμιο Πρωτάθλημα που διοργανώθηκε στην Αργεντινή το 1950 και το ασημένιο μετάλλιο στο Παγκόσμιο Πρωτάθλημα που διοργανώθηκε στην Κίνα το 2019.

Μετά από το Αμερικανικό Πρωτάθλημα 2025, βρίσκεται στην όγδοη θέση της παγκόσμιας κατάστασης.

## Πορεία σε διεθνείς διοργανώσεις
### Πορεία σε Ολυμπιακούς Αγώνες
Ακολουθεί η πορεία της ομάδας της Αργεντινής σε Ολυμπιακούς Αγώνες: 

### Πορεία σε Παγκόσμια Πρωταθλήματα
Ακολουθεί η πορεία της ομάδας της Αργεντινής σε Παγκόσμια Πρωταθλήματα: 

### Πορεία σε Αμερικανικά Πρωταθλήματα
Ακολουθεί η πορεία της ομάδας της Αργεντινής σε Αμερικανικά Πρωταθλήματα: 

### Πορεία σε Νοτιοαμερικανικά Πρωταθλήματα
Ακολουθεί η πορεία της ομάδας της Αργεντινής σε Νοτιοαμερικανικά Πρωταθλήματα: 

### Πορεία σε Παναμερικανικούς αγώνες
Ακολουθεί η πορεία της ομάδας της Αργεντινής σε Παναμερικανικούς αγώνες: 

## Παραπομπές


## Πηγές
* Argentina, ιστορικό στον επίσημο ιστότοπο των αρχείων της FIBA. 
* Confederación Argentina de Basquetbol, επίσημος ιστότοπος.  

Αργεντινη
Ανδρων
Εθνική Αρμενίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Αρμενίας** αντιπροσωπεύει την Αρμενία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Αρμενίας (*Basketball Federation of Armenia*).

## Συμμετοχή σε διεθνείς διοργανώσεις
Μέχρι τη διακήρυξη ανεξαρτησίας της χώρας το 1991 οι αθλήτριες με καταγωγή από την Αρμενία διέθεταν το δικαίωμα συμμετοχής στην Εθνική Σοβιετικής Ένωσης. Η Ομοσπονδία της χώρας εντάχθηκε στους κόλπους της FIBA το 1992, αν και η πρώτη επίσημη συμμετοχή της γυναικείας ομάδας σε κάποια διοργάνωση έλαβε χώρα 6 χρόνια μετά και συγκεκριμένα το 1998.

Την τελευταία δεκαπενταετία η ομάδα μετρά συμμετοχές μόνο στο κατώτερο τη τάξει πρωτάθλημα ευρωπαϊκής εμβέλειας, γνωστό ως «Ευρωπαϊκό Πρωτάθλημα Μικρών Κρατών FIBA».

## Κατατάξεις σε διεθνείς διοργανώσεις

; Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:
:Ακολουθούν οι τελικές θέσεις κατάταξης της Εθνικής Ομάδας της Αρμενίας σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:


## Δείτε επίσης
* Εθνική Αρμενίας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Armenia, ιστορικό ανά έτος στον επίσημο ιστότοπο των αρχείων της FIBA. 

 

Αρμενια
Γυναικων
Κατηγορία:Καλαθοσφαίριση στην Αρμενία
Εθνική Αυστραλίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών Αυστραλίας** εκπροσωπεί την Αυστραλία στις διεθνείς διοργανώσεις καλαθοσφαίρισης ανδρών. Τελεί υπό τη διοίκηση της BA (Basketball Australia - Καλαθοσφαίριση Αυστραλίας).

## Πορεία σε διεθνείς διοργανώσεις
### Πορεία σε Ολυμπιακούς Αγώνες
:Ακολουθεί η πορεία της ομάδας της Αυστραλίας σε Θερινούς Ολυμπιακούς Αγώνες: 

### Πορεία σε Παγκόσμια Πρωταθλήματα
:Ακολουθεί η πορεία της ομάδας της Αυστραλίας σε Παγκόσμια Πρωταθλήματα: 

### Πορεία σε Πρωταθλήματα Ωκεανίας
:Ακολουθεί η πορεία της ομάδας της Αυστραλίας σε Πρωταθλήματα Ωκεανίας: 

### Πορεία σε Αγώνες της Κοινοπολιτείας
:Ακολουθεί η πορεία της ομάδας της Αυστραλίας σε Αγώνες της Κοινοπολιτείας: 

## Παραπομπές


## Πηγές
* Australia, ιστορικό στον επίσημο ιστότοπο των αρχείων της FIBA. 
* Australian Basketball Federation Inc. , επίσημος ιστότοπος. 

Αυστραλια
Κατηγορία:Αθλητισμός στην Αυστραλία
Ανθηδών Παλαιστίνης

Η **Ανθηδών** ήταν αρχαία ελληνική πόλη της παραλιακής Παλαιστίνης κοντά στην Γάζα.

## Τοποθεσία
Πρόκειται για τη σημερινή θέση με το αραβικό όνομα Τελ Μπλαχία στη Λωρίδα της Γάζας, 2 χιλιόμετρα βορείως του λιμανιού της Γάζας, ενώ λίγο βορειότερα ένας λόφος λέγεται Τέντα ή Τίντα, εκ παραφθοράς του ελληνικού ονόματος. Ανακαλύφθηκαν βάσεις τοίχου στην επιφάνεια του εδάφους και κάτω από τους αμμολόφους θραύσματα αγγείων.

## Ιστορία
Η πόλη ιδρύθηκε κατά τους ελληνιστικούς χρόνους με αποίκους από την Ανθηδόνα της Βοιωτίας. Βρισκόταν μεταξύ της Γάζας και της Ασκαλώνος και χρησίμευε ως επίνειο της πρώτης. Κυριολεκτικά σημαίνει "ανθισμένη πόλη". Ως ελληνική πόλη διέθετε αγορά και ναούς, αφιερωμένους στην αλιεία και στη ναυπηγική τέχνη. Διέθετε Βουλή των 500 ατόμων με δικό της στρατό και επικεφαλής έναν *στρατηγό*.  

Για πρώτη φορά αναφέρεται από τον Φλάβιο Ιώσηπο στην Ιουδαϊκή αρχαιολογία, όταν την κατέλαβε ο αρχηγός των Ιουδαίων Αλέξανδρος Ιανναίος και την κατέστρεψε. Το 64 π.Χ. ο Πομπήιος την απελευθέρωσε και την ξαναέκτισε ο διάδοχός του, Γαβίνιος. Στη συνέχεια η Ανθηδών -μαζί με την παράκτια Παλαιστίνη- πέρασε στα χέρια της Κλεοπάτρας και ύστερα στον Αύγουστο που την παραχώρησε στον Ηρώδη. Ο τελευταίος μετονόμασε την πόλη σε *Αγριππιάδα* προς τιμήν του Αγρίππα στρατηγό και γαμπρό του Οκταβιανού.  

Κατά τη διάρκεια του Ιουδαϊκού πολέμου (66 -70 μ.Χ.), η θρησκευτική παράταξη των Ζηλωτών επιτέθηκε στην Ανθηδόνα, αλλά η επίθεσή τους αποκρούστηκε με επιτυχία και έτσι διατηρήθηκε ως ελληνιστική πόλη. 

Κατά τον 4ο αιώνα μ.Χ. η πόλη έγινε επισκοπική έδρα, αν και η ειδωλολατρία επέζησε εκεί ως τον 5ο αιώνα κατά τον Σωζομενό. Ο τελευταίος μας πληροφορεί για κάποιον Ζήνωνα, αδελφό των μαρτύρων Νεστάβου και Ευσεβίου -που μαρτύρησαν το 362 στα χρόνια του Ιουλιανού- που κατέφυγε στην Ανθηδόνα. Οι κάτοικοι της πόλεως επειδή ήταν παγανιστές μόλις έμαθαν ότι ήταν Χριστιανός, τον έδειραν και τον οδήγησαν έξω από την πόλη. Στη συνέχεια αυτός ο Ζήνων έγινε επίσκοπος της πόλεως.  

Πρώτος γνωστός επίσκοπος της Ανθηδόνος υπήρξε ο Παύλος, που έλαβε μέρος στις Συνόδους της Εφέσου και της Χαλκηδόνος το 431 και 451 αντίστοιχα. Στη συνέχεια ένας άλλος επίσκοπος υπήρξε ο Ευστάθιος, που έλαβε μέρος στη Σύνοδο των Ιεροσολύμων το 518, και ο Δωρόθεος σε αυτήν του 536. Δεν πρέπει να παραλειφθεί και ένας άλλος επίσκοπος, ο άγιος Κοσμάς ο Μελωδός (743-752 μ.Χ.).


File:Tession attique à figure rouge - Trésors sauvés de Gaza.jpg
File:Souris - Trésors sauvés de Gaza.jpg
File:Flacon anthropomorphe - Trésors sauvés de Gaza.jpg
File:Flacon ; dromadaire accroupi, chargé de quatre amphores - Trésors sauvés de Gaza.jpg


## Παραπομπές

Κατηγορία:Ελληνιστικές αποικίες
Κατηγορία:Αρχαίες πόλεις της Συρίας
Σκνίπα

Η λέξη **σκνίπα** δεν είναι όρος της συστηματικής βιολογίας. Χρησιμοποιείται για αυτά τα είδη διάφορων οικογενειών δίπτερων εντόμων, που μοιάζουν με μικρό κουνούπι. Γι'αυτό το λόγο το ταξινομοπλαίσιο στην δεξιά πλευρά δεν ορίζει τις σκνίπες, αλλά μόνο απαριθμεί τις οικογένειες, που μεταξύ άλλων περιέχουν είδη, τα οποία ονομάζονται σκνίπες. Αυτές οι οικογένειες ανήκουν στη υπόταξη Nematocera. Σημειώνεται πως στην χρήση της αντίστοιχης αγγλικής λέξης gnat υπάρχουν διαφορές στην Αμερικανική αγγλική και στην αγγλική της Βρετανίας. 
Στην Ελλάδα ιδιαίτερα τα είδη του γένους *Phlebotomus* ονομάζονται  σκνίπες. Απαντώνται στην Ελλάδα τα είδη *Phlebotomus (Phlebotomus) papatasi*,  
*Phlebotomus (Larroussius) tobbi*, 
και *Phlebotomus (Paraphlebotomus) alexandri*, 
και στην Κύπρο
*Phlebotomus (Paraphlebotomus) sergenti*,  
επίσης στην Κρήτη
*Phlebotomus (Larroussius) perfiliewi*
και στην Κύπρο και στην Κρήτη το 
*Phlebotomus (Larroussius) mascittii*.

## Το γένος φλεβοτόμος
Η **Σκνίπα** (φλεβοτόμος) είναι δίπτερο έντομο με την κοινή ονομασία νηματόκερα της οικογενείας των ψυχωδιδών και ιδιαίτερα του γένους Phlebotomus. Αντίθετα με το κουνούπι είναι πολύ μικρότερη, 2 με 3 χιλιοστά και αθόρυβη. Τρώνε ζάχαρη, αλλά τα θηλυκά χρειάζονται και αίμα για να μεγαλώσουν τα αυγά τους.

Πρόκειται για μικρά έντομα, διαδεδομένα σε όλες τις θερμές περιοχές του κόσμου. Τα αρσενικά τρέφονται με χυμούς φυτών και ξεχωρίζουν από τα θηλυκά γιατί φέρουν στην άκρη της κοιλιάς τους ένα γεννητικό όργανο, που μοιάζει με λαβίδα.
Υπάρχουν 800 είδη σκνίπας, 64 από τα οποία μπορούν να μεταδώσουν την νόσο λεϊσμανίαση.

## Εικονοθήκη

File:Hooke-gnat.jpg|Σκνίπα
File:Female black fungus gnat.jpg


Είναι ένας μόνιμος εχθρός για τα κατοικίδια αλλά και τον ίδιο τον άνθρωπο. Είναι η κύρια αιτία για την μετάδοση της ύπουλης νόσου, Καλά-Αζάρ.

Ευτυχώς, η στενή παρακολούθηση, η συνεργασία των γιατρών με τους ιδιοκτήτες των κατοικίδιων, καθώς και η εξέλιξη της επιστήμης στους τομείς της πρόληψης, διάγνωσης και αντιμετώπισης της λεϊσμανίασης, έχουν φέρει θετικά αποτελέσματα τα τελευταία χρόνια στην νόσο της λεϊσμανίασης.
## Παραπομπές

Κατηγορία:Δίπτερα
Εθνική Αυστρίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Αυστρίας** αντιπροσωπεύει την Αυστρία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Αυστριακής Ομοσπονδίας Καλαθοσφαίρισης (*Österreichischer Basketball Verband*).

## Συμμετοχή σε διεθνείς διοργανώσεις
Η Ομοσπονδία Καλαθοσφαίρισης της χώρας υπήρξε μέλος της FIBA ήδη το 1934.

Η γυναικεία εθνική ομάδα έλαβε μέρος στα Ευρωπαϊκά Πρωταθλήματα που διεξήχθησαν τη δεκαετία του 1950, καθώς και σε δύο διοργανώσεις στις αρχές της δεκαετίας του 1970. Σε καμία από αυτές τις περιστάσεις δεν κατέκτησε κάποιο μετάλλιο και κατά συνέπεια δεν έχει αγωνιστεί ποτέ ούτε σε Ολυμπιακούς Αγώνες ούτε σε Παγκόσμια Πρωταθλήματα. Στη συνέχεια έπεσε σε μακροχρόνια αδράνεια προτού ξεκινήσει ξανά να λαμβάνει μέρος στο κατώτερο τη τάξει πρωτάθλημα ευρωπαϊκής εμβέλειας, γνωστό σήμερα ως «Ευρωπαϊκό Πρωτάθλημα Μικρών Κρατών FIBA».

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα FIBA (EuroBasket):
:Ακολουθούν οι τελικές θέσεις κατάταξης της Εθνικής Ομάδας της Αυστρίας σε Ευρωπαϊκά Πρωταθλήματα FIBA (EuroBasket):



; Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:
:Ακολουθούν οι τελικές θέσεις κατάταξης της Εθνικής Ομάδας της Αυστρίας σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:


; Πορεία στην Τελική Φάση Ευρωπαϊκού Κυπέλλου FIBA 3x3:
:Ακολουθούν οι τελικές θέσεις κατάταξης της Εθνικής Ομάδας της Αυστρίας σε Τελικές Φάσεις Ευρωπαϊκού Κυπέλλου FIBA 3x3: 


## Δείτε επίσης
* Εθνική Αυστρίας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Austria, ιστορικό ανά έτος στον επίσημο ιστότοπο των αρχείων της FIBA. 
* Österreichischer Basketball Verband, επίσημος ιστότοπος. 

 

Αυστρια
Γυναικων
Εθνική Αζερμπαϊτζάν (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Αζερμπαϊτζάν**, η οποία συγκεντρώνει τους καλύτερους καλαθοσφαιριστές αζέρικης εθνικότητας, αντιπροσωπεύει το Αζερμπαϊτζάν στις διεθνείς διοργανώσεις ανδρικής καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης του Αζερμπαϊτζάν (*Azerbaijan Basketball Federation*).

Μέχρι το 1991 οι αθλητές αζερικής καταγωγής εντάσσονταν στο αντιπροσωπευτικό συγκρότημα της Σοβιετικής Ένωσης.

## Πορεία σε διεθνείς διοργανώσεις
### Πορεία σε Ευρωπαϊκά Πρωταθλήματα
:Ακολουθεί η πορεία της ομάδας του Αζερμπαϊτζάν σε Ευρωπαϊκά Πρωταθλήματα: 

## Παραπομπές


## Πηγές
* Azerbaijan, ιστορικό στον επίσημο ιστότοπο των αρχείων της FIBA. 

Κατηγορία:Εθνικές αθλητικές ομάδες του Αζερμπαϊτζάν
Αζερμπαιτζαν
Ανδρων
Εθνική Μπαχαμών (καλαθοσφαίριση γυναικών)

Η **εθνική ομάδα καλαθοσφαίρισης γυναικών των Μπαχαμών** αντιπροσωπεύει τις Μπαχάμες στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης των Μπαχαμών (*Bahamas Basketball Federation*).

## Πορεία σε διεθνείς διοργανώσεις
### Πορεία σε Πρωταθλήματα Κεντρικής Αμερικής
:Ακολουθεί η πορεία της ομάδας των Μπαχαμών σε Πρωταθλήματα Κεντρικής Αμερικής: 

### Πορεία σε Πρωταθλήματα Καραϊβικής
:Ακολουθεί η πορεία της ομάδας των Μπαχαμών σε Πρωταθλήματα Καραϊβικής: 

## Παραπομπές


## Πηγές
* Bahamas, ιστορικό στον επίσημο ιστότοπο των αρχείων της FIBA. 

 

Μπαχαμες
Γυναικων
Εθνική Αυστρίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Αυστρίας**, η οποία συγκεντρώνει τους καλύτερους καλαθοσφαιριστές αυστριακής εθνικότητας, αντιπροσωπεύει την Αυστρία στις διεθνείς διοργανώσεις ανδρικής καλαθοσφαίρισης που οργανώνει η FIBA. Βρίσκεται υπό τη δικαιοδοσία της Αυστριακής Ομοσπονδίας Καλαθοσφαίρισης (*Austrian Basketball Federation*).

## Πορεία σε διεθνείς διοργανώσεις
### Πορεία σε Ευρωπαϊκά Πρωταθλήματα
:Ακολουθεί η πορεία της ομάδας της Αυστρίας σε Ευρωπαϊκά Πρωταθλήματα: 

## Παραπομπές


## Πηγές
* Austria, ιστορικό στον επίσημο ιστότοπο των αρχείων της FIBA. 

## Εξωτερικοί σύνδεσμοι
* Austrian Basketball Federation, επίσημος ιστότοπος. 

Αυστρια
Ανδρων
Roundhay Garden Scene

Το **Roundhay Garden Scene** είναι ιστορική ταινία μικρού μήκους του εφευρέτη Λουί Λε Πρενς του 1888. Είναι η αρχαιότερη ταινία που σώζεται σήμερα. Ο Λουί Λε Πρενς πειραματιζόταν με την εφεύρεσή του, όταν γύρισε τις σκηνές αυτές στον κήπο του σπιτιού της οικογένειας Γουίτνεϊ στο *Oakwood Grange*, ένα προάστιο του Ληντς στην Αγγλία. Στην ταινία εμφανίζονται ο γιος του Αντόλφ, η κυρία Σάρα Γουίτνεϊ, ο Τζόζεφ Γουίτνεϊ και η δεσποινίς Χάρριετ Χάρτλεϊ, σε φυσικές ξέγνοιαστες στιγμές. Η ταινία μικρού μήκους γυρίστηκε πιθανώς στις 14 Οκτωβρίου 1888. Η κινηματογραφική κάμερα είχε έναν φακό, και χρησιμοποιούσε χάρτινο φιλμ.

## Εξωτερικοί σύνδεσμοι
* 

Κατηγορία:Ταινίες του 1888
Κατηγορία:Βρετανικές ταινίες
Κατηγορία:Γαλλικές ταινίες
Κατηγορία:Γαλλικές ασπρόμαυρες ταινίες
Κατηγορία:Βρετανικές βωβές ταινίες μικρού μήκους
Κατηγορία:Βρετανικές ασπρόμαυρες ταινίες
Βαιθανάχ

Η **Βαιθανάχ** ήταν βιβλική πόλη της αρχαίας Παλαιστίνης.

Το όνομά της εξελληνισμένο προέρχεται εκ της εβραϊκής "Μπαιθ-Ανάθ", που σημαίνει οίκος, τόπος της θεάς Ανάθ. Η Βαιθανάχ ήταν περιτείχιστη χαναανιτική πόλη που διατήρησε τον φυλετικό  χαρακτήρα των κατοίκων της Χανααναίων για μακρό χρονικό διάστημα και μετά την εισβολή και αυθαίρετη εγκατάσταση των Ισραηλιτών στα εδάφη τους.

Πιθανολογείται ότι η θέση της πόλης αυτής βρίσκεται στο σημερινό Ισραήλ, περί τα 9 χλμ. δυτικά της Κάδης, εκεί όπου σήμερα βρίσκεται η σημερινή κωμόπολη Αϊνιθά ή Αϊνατά.

## Πηγές
* "Μεγάλη Ελληνική Εγκυκλοπαίδεια" τομ.Στ΄, σελ.480.

Κατηγορία:Γεωγραφία της Βίβλου
Νιραγκόνγκο

thumb|250px|Το ηφαίστειο από το αεροδρόμιο της Γκόμα
thumb|250px|Η λίμνη λάβας στην κορυφή
Το όρος **Νιραγκόνγκο** βρίσκεται στα ανατολικά άκρα της Λαϊκής Δημοκρατίας του Κονγκό, δίπλα από τα σύνορα με τη Ρουάντα. Πρόκειται για ένα στρωματοηφαίστειο ύψους 3.470 μέτρων, το οποίο ανήκει σε μια αλυσίδα ηφαιστείων της Μεγάλης Ρηξιγενούς Κοιλάδας, γνωστά ως Βουνά Βιρούνγκα, με το Νιραγκόνγκο να αποτελεί το υψηλότερο από αυτά. Το Νιραγκόνγκο είναι ένα από τα πιο ενεργά ηφαίστεια του πλανήτη. 

Ο κρατήρας του Νιραγκόνκγο έχει πλάτος περίπου 2 χιλιομέτρων και συνήθως εμπεριέχει μία λίμνη λάβας. Σήμερα περιέχει 2 προσχώσεις με παγωμένη λάβα εντός του κρατήρα, μία στο υψόμετρο των 3.175 μέτρων και μια στα 2.975 μέτρα. Κατά καιρούς, η λίμνη λάβας του Νιραγκόνγκο ήταν η πιο ογκώδης που έχει καταγραφεί ποτέ. Το μέγιστο υψόμετρο της καταγράφηκε στα 3.250 μέτρα, πριν από την έκρηξη του Ιανουαρίου του 1977, όταν το βάθος της έφτανε τα 600 μέτρα. Πριν την έκρηξη του 2002 η λίμνη βρισκόταν 900 μέτρα κάτω από το χείλος. Από τότε το ύψος της έχει επανέλθει σταδιακά. Το Νιραγκόνγκο και το γειτονικό του ηφαίστειο Νιαμουραγκίρα είναι υπεύθυνα για το 40% των ιστορικών ηφαιστειακών εκρήξεων στην Αφρική.

Στη βάση του ηφαιστείου, σε απόσταση 13 με 18 χιλιόμετρα νότια αυτού, βρίσκεται η πόλη Γκόμα, στις όχθες της λίμνης Κίβου. Δύο μεγάλες εκρήξεις του Νιραγκόνγκο, το 1977 και το 2002, δημιούργησαν καταστροφές στην πόλη. Στην έκρηξη του 2002, το 40% της Γκόμα καλύφθηκε από λάβα ενώ 245 κάτοικοι έχασαν τη ζωή τους. 

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Αφρικής
Κατηγορία:Βουνά της Λαϊκής Δημοκρατίας του Κονγκό
DNA πολυμεράση

thumb| 3D απεικόνιση της DNA πολυμεράσης
Με τον όρο **DNA πολυμεράση** αναφέρεται μια σειρά από ένζυμα που κατασκευάζουν μόρια DNA, συναρμολογώντας τα από νουκλεοτίδια, δηλαδή καταλύουν τον πολυμερισμό των δεοξυριβονουκλεοτιδίων σε μια αλυσίδα DNA. Οι DNA πολυμεράσες είναι γνωστές για το ρόλο τους στην αντιγραφή του DNA στην οποία χρησιμοποιούν μια αρχική αλυσίδα DNA ως "καλούπι" για τη σύνθεση μιας νέας, συμπληρωματικής με την μητρική, αλυσίδας. Οι DNA πολυμεράσες χρησιμοποιούν ιόντα μαγνησίου (Mg) ως συμπαράγοντες. Οι ανθρώπινες DNA πολυμεράσες έχουν μήκος 900 με 1000 αμινοξέα.

## Λειτουργία
thumb| DNA πολυμεράση με διορθωτική ικανότητα.
Η DNA πολυμεράση μπορεί να προσθέσει δεοξυριβονουκλεοτίδια μόνο στο 3' άκρο της νεοσυντιθέμενης αλυσίδας. Έτσι η επιμήκυνση της νέας αλυσίδας γίνεται με προσανατολισμό 5'→3'. Καμία γνωστή  DNA πολυμεράση δεν μπορεί να ξεκινήσει από μόνη της τη σύνθεση μιας νέας αλυσίδας. Η DNA πολυμεράση μπορεί μόνο να προσθέσει νουκλεοτίδιο σε μια 3'-OH ομάδα ενός ήδη υπάρχοντος νουκλεοτιδίου και γι' αυτό η πολυμεράση χρειάζεται την ύπαρξη ενός πρωταρχικού τμήματος στο οποίο θα αρχίσει να προσθέτει νουκλεοτίδια. Τα πρωταρχικά τμήματα αποτελούνται από RNA ή/και DNA. Στην αντιγραφή του DNA οι δύο πρώτες βάσεις είναι πάντα RNA και συνθέτονται από ένα άλλο ένζυμο που ονομάζεται πριμόσωμα. Ακόμα ένα ένζυμο γνωστό ως ελικάση χρειάζεται για το ξετύλιγμα της διπλής έλικας, ώστε σε κάθε κλώνο να συντεθούν συμπληρωματικοί και να δημιουργηθούν δύο νέα μόρια DNA σύμφωνα με τον ημισυντηρητικό μηχανισμό αντιγραφής του DNA.

Κάποιες DNA πολυμεράσες έχουν επιπλέον τη δυνατότητα να διορθώνουν λάθη στο DNA που συντίθεται. Μπορούν δηλαδή να αναγνωρίζουν την τοποθέτηση νουκλεοτιδίου κατά παράβαση του κανόνα της συμπληρωματικότητας και να τη διορθώνουν αντικαθιστώντας το λάθος με το σωστό νουκλεοτίδιο.

Διάφορα είδη DNA πολυμερασών χρησιμοποιούνται ευρέως στα πειράματα μοριακής βιολογίας.

Κατηγορία:Ένζυμα
Αιμιλιανός ο Νικαεύς

Ο **Αιμιλιανός ο Νικαεύς** ήταν Έλληνας επιγραμματοποιός που έζησε τον Α΄μ.Χ. αιώνα. Πρέπει να ταυτιστεί με τον ομώνυμο ρήτορα που αναφέρεται από τον Σενέκα (Controversiae, X 34, 25). Στην Παλατινή Ανθολογία σώζονται τρία επιγράμματά του από τον Στέφανο του Φιλίππου του Θεσσαλονικέως (VII 623, IX 218, IX 756). 

## Πηγές

*Pierre Waltz, Anthologie Grecque, ed. Les Belles Lettres, Paris, 1960, vol.V, p. 173.
*Eγκυκλοπαίδεια Πάπυρος-Λαρούς-Μπριτάννικα, λήμμα Αιμιλιανός Νικαεύς.  

Κατηγορία:Στέφανος του Φιλίππου
Κατηγορία:Παλατινή Ανθολογία
Αντιμέδων Κυζικηνός

Ο **Αντιμέδων** ήταν Έλληνας επιγραμματοποιός του οποίου σώζεται το επίγραμμα ΧΙ 46 με το όνομα **Αντιμέδοντος Κυζικηνού** στην Παλατινή Ανθολογία, όπως παραδόθηκε από τον Πλανούδη και από άλλα χειρόγραφα. Ο Codex Parisinus αποδίδει το επίγραμμα στον Αυτομέδοντα. Οι εκδόσεις Les Belles Lettres ακολουθούν την πρώτη εκδοχή ενώ ο Paton και ο Αριστ. Σκιαδάς την δεύτερη. 

Στο ίδιο το χειρόγραφο της Παλατινής Ανθολογίας (σελίδα 514) αναφέρεται ως «Αντιμέδοντ Κυζηκηνού», ενώ ο Jacobs, δημοσίευσε το επίγραμμα ΧΙ 46 αναφέροντάς το ως «Αυτoμέδοντος Κυζικηνού», αναφέροντας ότι είχε πηγή το απόγραφο Gothano («ex apographo Gothano edita») της Παλατινής Ανθολογίας.

Στην έκδοση της Ανθολογίας του Πλανούδη από τον Hieronymo de Bosch το ίδιο επίγραμμα αναφέρεται ως «Αυτομέδοντος Κυζικηνού», ενώ τα άλλα επιγράμματα του Αυτομέδοντος, έχουν τίτλο μόνο τη λέξη «Αυτομέδοντος», χωρίς το χαρακτηρισμό Κυζικηνού.

## Παραπομπές


## Πηγές

*Anthologie Grecque, ed. Les Belles Lettres, Paris, 1960, vol.Χ, p.294.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Αυτομέδων. 

Κατηγορία:Παλατινή Ανθολογία
Κατηγορία:Ανθολογία του Πλανούδη
Γκρέγκορι Μπέιτσον

Ο **Γκρέγκορι Μπέιτσον** (*Gregory Bateson*, 9 Μαΐου 1904 – 4 Ιουλίου 1980) ήταν Άγγλος ανθρωπολόγος, κοινωνικός επιστήμονας, γλωσσολόγος, σημειωτικός και κυβερνητιστής. Το επιστημονικό του έργο περιλάμβανε πολλούς τομείς. Διέθετε μια φυσική ικανότητα να αναγνωρίζει τάξη και πρότυπα στο σύμπαν.  Τη δεκαετία 1940 βοήθησε στην επέκταση της θεωρίας συστημάτων/κυβερνητικής στις κοινωνικές/συμπεριφορικές επιστήμες, και πέρασε την τελευταία δεκαετία της ζωής του αναπτύσσοντας τη "μετα-επιστήμη" της επιστημολογίας προκειμένου να συγκεντρώσει τις διάφορες πρώιμες μορφές της θεωρίας συστημάτων όπως αναπτύχθηκε σε δι'αφορα πεδία της επιστήμης. Ορισμένα από τα σημαντικότερα κείμενά του βρίσκονται στα βιβλία του, *Steps to an Ecology of Mind* [Βήματα προς μια Οικολογία του Νου] (1972), το *Mind and Nature* [Νους και Φύση] (1979) και το *Angels Fear* [Ο Φόβος των Αγγέλων] (εκδόθηκε μεταθανάτια το 1987) που έγραψε μαζί με την κόρη του Μαίρη Κάθριν Μπέιτσον.

## Παραπομπές


## Επιπλέον ανάγνωση
* 1982, ''Gregory Bateson: Old Men Ought to be Explorers'' από Stephen Nachmanovitch, CoEvolution Quarterly, Fall 1982.
* 1992 Gregory Bateson's Theory of Mind : Practical Applications to Pedagogy by Lawrence Bale. Nov. 1992, (Δημοσιεύθηκε online από Lawren Bale, D&Ο Press, Nov. 2000).
* Article ''The Double Bind: The Intimate Tie Between Behaviour and Communication'' από Patrice Guillaume
* 1995 Paper ''Gregory Bateson: Cybernetics and the social behavioral sciences'' by Lawrence S. Bale, Ph.D.: Αρχικά εκδόθηκε στο: *Cybernetics & Human Knowing: A Journal of Second Order Cybernetics & Cyber-Semiotics*, Vol. 3 no. 1 (1995), pp.&nbsp;27–45.
* 1996, ''Paradox and Absurdity in Human Communication Reconsidered'' από Matthijs Koopmans.
* 1997, ''Schizophrenia and the Family: Double Bind Theory Revisited'' από Matthijs Koopmans.
* 2005, ''Perception in pose method rumng'' by Dr. Romanov
* 2005, "Gregory Bateson and Ecological Aesthetics" Peter Harries-Jones, in: *Australian Humanities Review* (Issue 35, June 2005)
* 2005, "Chasing Whales with Bateson and Daniel" της Katja Neves-Graça,
* 2005, "Pattern, Connection, Desire: In honour of Gregory Bateson" της Deborah Bird Rose.
* 2005, "Comments on Deborah Rose and Katja Neves-Graca" της Mary Catherine Bateson
* 2008. "A Legacy for Living Systems: Gregory Bateson as Precursor to Biosemiotics A Legacy for Living Systems: Gregory Bateson as Precursor to Biosemiotics", του Jesper Hoffmeyer (ed.)
* 2010. "An Ecology of Mind". Ταινία πορτρέτο του Γκρέγκορι Μπέιτσον, σε παραγωγή και διεύθυνση της κόρης του, Νόρα Μπέιτσον. Διαδικτυακός τόπος http://www.anecologyofmind.com/

## Εξωτερικοί σύνδεσμοι

* Βιβλίο "A Recursive Vision: Ecological Understanding and Gregory Bateson", Peter Harries-Jones
* Βιβλίο "Κατανοώντας τον Γκρέγκορι Μπέιτσον" , Noel Charlton
* "Ινστιτούτο Διαπολιτισμικών Σπουδών", (αγγλ.)
* "Έξι μέρες θανάτου" , δοκίμιο της Κάθριν Μπέιτσον για τον θάνατο του Γκρέγκορι Μπέιτσον, (αγγλ.)
* "Η επίδραση του Μπέιτσον στην οικογενειακή θεραπεία", λεπτομέρειες από MindForTherapy (αγγλ.)

Κατηγορία:Αμερικανοί ανθρωπολόγοι
Κατηγορία:Άγγλοι ανθρωπολόγοι
Αμμωνίδης

Ο **Αμμωνίδης** είναι επιγραμματοποιός της Παλατινής Ανθολογίας (ΧΙ 201) για τον οποίο τίποτε δεν είναι γνωστό. Ο Πλανούδης τον ονομάζει Αμμώνιο, με τον οποίο ενδεχομένως να πρέπει να ταυτιστεί.  

## Πηγές

*Robert Aubreton, Anthologie Grecque, ed. Les Belles Lettres, Paris, 1960, vol.Χ, p.293.
*Paton, The Greek Anthology, Loeb Classical Library, v.IV, p.420.

Κατηγορία:Παλατινή Ανθολογία
Κατηγορία:Ανθολογία του Πλανούδη
Ρατζπουτάνα

Με την ονομασία **Ρατζπουτάνα** αναφερόταν μέχρι το 1949 το σημερινό Ράτζασταν, η μεγαλύτερη σε έκταση ομόσπονδη πολιτεία της Ινδίας που βρίσκεται στο ΒΔ. τμήμα της χώρας. Η ονομασία αυτή δόθηκε από τους Άγγλους, κατά τη διάρκεια της βρετανικής κατοχής, περί το 1830. Η Ρατζπουτάνα, η έκταση της οποίας ήταν περί τα 330.000 τετραγ. χιλιόμετρα καταλαμβάνοντας μέγα οροπέδιο, περιελάμβανε τότε 14 πριγκιπάτα (Μαχαράτα). Στην ινδική γλώσσα Ράτζπουτ σημαίνει πριγκιπάτο, εξ ου και η αγγλική ονοματοδοσία της περιοχής.
Διοικητικά η Ρατζπουτάνα διακρινόταν στην Ανατολική και τη Δυτική. 

Σημειώνεται ότι πριν την ονομασία αυτή η περιοχή λεγόταν Γκουρτζαράτ, από την ονομασία της ομώνυμης φυλής των Ινδών. Στην απογραφή του 1901 στη περιοχή αυτή διέμενε ένα πολύ μεγάλο πλήθος της αίρεσης Βαϊράγκι.

Κατηγορία:Ιστορικές περιοχές της Ινδίας
Κίτρινος καρχαρίας

Ο **κίτρινος καρχαρίας** (επιστημονική ονομασία *Negaprion brevirostris* - *Νεγαπρίον το βραχύραμφον*) είναι ένας καρχαρίας της οικογένειας Καρχαρινίδες. Είναι γνωστός ως κίτρινος καρχαρίας διότι σε συγκεκριμένο βάθος το νερό αλληλεπιδρά με το φως, και αυτό έχει ως αποτέλεσμα ο καρχαρίας να είναι κίτρινος. Φτάνει σε μήκος τα τρία μέτρα, αν και έχουν βρεθεί άτομα με μήκος τεσσάρων μέτρων. Ζει σε τροπικά και υποτροπικά νερά, κοντά στις ακτές. Είναι ζωοτόκο είδος, γεννόντας τέσσερα με δεκαεφτά μικρά τη φορά.

Το είδος αυτό έχει μελετηθεί πάρα πολύ κάλα από τους επιστήμονες, κυρίως επιζεί εύκολα σε συνθήκες αιχμαλωσίας. Τα τελευταία πεντακόσια χρόνια έχουν καταγραφεί 22 επιθέσεις από κίτρινους καρχαρίες, αλλά καμία δεν ήταν θανάσιμη. Τρέφονται κυρίως με μικρά ψάρια, μαλάκια και καρκινοειδή.

## Παραπομπές

## Εξωτερικοί σύνδεσμοι

Κατηγορία:Καρχαρινόμορφα
Κατηγορία:Καρχαρίες
Ακανθίας

Ο **ακανθίας** είναι το πιο γνωστό σκυλόψαρο μέλος της οικογένειας των σκυτελλιδών. Το κύριο χαρακτηριστικό του ακανθία είναι οι δύο άκανθες μπροστά από το πρώτο και δεύτερο ραχιαίο πτερύγιο. Απαντάται σε ρηχά νερά και σε μεγαλύτερες αποστάσεις από τις ακτές, κυρίως σε εύκρατες θάλασσες. Έχει πιστοποιηθεί ότι ζει πάνω από 100 χρόνια.

## Περιγραφή
Ο ακανθίας έχει ραχιαία αγκάθια, δεν έχει πρωκτικό πτερύγιο ενώ φέρει και λευκά στίγματα κατά μήκος της πλάτης του. Το ουραίο πτερύγιο έχει ασύμμετρους λοβούς, σχηματίζοντας μια ετερόκερκη ουρά. Το όνομα ακανθίας αναφέρεται σε δύο αγκάθια του καρχαρία. Αυτά χρησιμοποιούνται αμυντικά. Σε περίπτωση που συλληφθεί, ο ακανθίας μπορεί να κυρτώνει την πλάτη του εν είδει αψίδας για να διαπεράσει τον εχθρό του. Αδένες στη βάση των αγκαθιών εκκρίνουν ήπιο δηλητήριο.

Τα αρσενικά ωριμάζουν σε ηλικία περίπου 11 ετών, φτάνοντας σε μήκος 80-100 εκατοστών, ενώ τα θηλυκά ωριμάζουν σε 18 με 21 χρόνια και είναι ελαφρώς μεγαλύτερα από τα αρσενικά, φτάνοντας το ένα με ενάμιση μέτρο μήκος. και τα δύο φύλα είναι γκρίζα καφετί στο χρώμα και είναι πιο σκούρα στη ράχη και λευκότερα στη κοιλιά. Τα αρσενικά προσδιορίζονται από ένα ζευγάρι πυελικών πτερυγίων που τροποποιήθηκε ως όργανο μεταφοράς σπέρματος ή πτερυγιόποδο. Το αρσενικό εισάγει το ένα πτερυγιόποδο στην αμάρα του θηλυκού στη διάρκεια της συνουσίας. Είναι ωοζωοτόκα ζώα.

## Πηγές


Κατηγορία:Σκυτελλόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Καρχαρίας του Πορτ Τζάκσον

Ο **καρχαρίας του Πορτ Τζάκσον** (επιστημονική ονομασία **Heterodontus portusjacksoni** - **Ετερόδους του Πορτ Τζάκσον**) είναι ένα νυχτερινό, ωοτόκο είδος καρχαρία της οικογένειας Ετεροδοντίδες, το οποίο βρίσκεται στην παράκτια περιοχή της νότιας Αυστραλίας, περιλαμβανομένων και των υδάτων του Πορτ Τζάκσον. Έχει μεγάλο κεφάλι με έντονες μετωπικές γέφυρες και σκούρες καφέ λωρίδες, σε ένα ανοικτόχρωμο γκριζοκαφέ σώμα. Φτάνει σε μήκος τα 1,7 μέτρα.

Ο καρχαρίας του Πορτ Τζάκσον είναι ένα μεταναστευτικό είδος, που κινείται νότια του καλόκαιρι και βόρεια το χειμώνα για να αναπαραχθεί. Τρέφεται με μαλάκια, καρκινοειδή, αχινούς και ψάρια.

Κατηγορία:Ετεροδοντόμορφα
Κατηγορία:Καρχαρίες
Πτυχωτός καρχαρίας

Ο **πτυχωτός καρχαρίας** (επιστημονική ονομασία *Chlamydoselachus anguineus* - *Χλαμυδοσελάχος ο φιδίσιος*) είναι ένα από τα δύο ζώντα μέλη της οικογενείας Χλαμυδοσελαχίδες, με ευρεία, αν και αποσπασματική εξάπλωση σε Ατλαντικό και Ειρηνικό. Ζει πέρα από την άκρη της ηπειρωτικής υφαλοκρηπίδας, κοντά στο βυθό, αν και υπάρχουν ενδείξεις για σημαντική κάθετη μετακίνηση. Ζει συνήθως σε βάθος 50 με 200 μέτρων, αν και ένας πιάστηκε σε βάθος 1.570 μέτρων στην Ιαπωνία. Διαθέτει πολλά πρωτόγονα χαρακτηριστικά. Φτάνει σε μήκος δύο μέτρων και έχει σκούρο καφέ σώμα, που μοιάζει με χέλι, με ραχιαίο, πυελικό και πρωκτικό πτερύγιο. Το όνομά του προέρχεται από την πτυχωτή εμφάνιση των βραχγίων του, τα οποία είναι σε έξι ζεύγη.

Παρατηρείται σπάνια. Τα μακρά, εξαιρετικά ευλίγιστα σαγόνια του του επιτρέπουν να καταπιεί ολόκληρο ένα μεγάλο θήραμα, ενώ οι πολλές σειρές από μικρά, βελονοειδή δόντια αποτρέπουν το θήραμα από να διαφύγει. Τρέφεται κυρίως με κεφαλόποδα, ενώ επίσης καταναλώνει οστεϊχθύες και άλλους καρχαρίες. Αυτό το είδος είναι ωοζωοτόκο: τα έμβρυα βγαίνουν από τη κάψουλα του αυγού τους μέσα στη μήτρα της μητέρας. Η περίοδος κύησης μπορεί να είναι τόσο μεγάλη όσο τρία έτη και έξι μήνες, το μεγαλύτερο από όλα τα σπονδυλωτά. Δύο εως 15 μικρά γεννιούνται σε έναν χρόνο. Δεν υπάρχει ξεχωριστή εποχή αναπαραγωγής. Οι πτυχωτοί καρχαρίες κατά καιρούς συλλαμβάνονται ως παρεμπίπτοντα αλιεύματα από την εμπορική αλιεία, αλλά έχουν μικρή οικονομική αξία. Η Διεθνής Ένωση για τη Διατήρηση της Φύσης (IUCN) έχει αξιολογηθεί ως σχεδόν απειλούμενο, δεδομένου ότι εξαιτίας του πολύ χαμηλού ρυθμού αναπαραγωγής τους, ακόμα και τα παρεμπιπτόντα αλιευμάτα μπορούν να καταστρέψουν τον πληθυσμό τους. Αυτός ο καρχαρίας, ή ενας υποτιθέμενος γιγάντιος συγγενής του, έχει προταθεί ως πηγή για τις ιστορίες των θαλάσσιων φιδιών.

Κατηγορία:Εξανχόμορφα
Κατηγορία:Καρχαρίες
Ροντό

Το **ροντό** (γαλλ. *rondeau*, ιτ. *rondo*) είναι μουσικός όρος, που αναφέρεται σε μουσική φόρμα, αλλά και σε χαρακτηριστικό μουσικό είδος. Η καταγωγή του έλκεται από την Ιταλία του 18ου αιώνα και ανάγεται στη λέξη ριτορνέλλο (από το ρήμα *ritornare* που σημαίνει *επιστρέφω*), που υποδεικνύει την *επιστροφή* στο αρχικό θέμα ή μοτίβο. Η τυπική δομή του ριτορνέλλο στη Μπαρόκ μουσική είναι ΑΒΑΓΑΒΑ (όπου Α δηλώνει το αρχικό θέμα και Β, Γ διακριτές ενότητες εντός του ίδιου κομματιού)· από το παραπάνω είναι εύκολα κατανοητή η λειτουργία του Α, που επιστρέφει μετά από την έκθεση κάθε νέας ενότητας, και που δικαιολογεί το όνομα ριτορνέλλο.

Στη φόρμα ροντό (ή **κυκλική φόρμα**), το αρχικό θέμα (ή ρεφραίν) αντιπαραβάλλεται με εντονότερα θέματα, οι ενότητες των οποίων συχνά ονομάζονται **επεισόδια**. Η δομή της δεν διαφέρει πάρα πολύ απ' αυτήν του ριτορνέλλο, όπως φαίνεται και από τις ακόλουθες αλληλουχίες: ΑΒΑ, ΑΒΑΓΑ, ΑΒΑΓΑΔΑ· προφανώς η διαφορά συνίσταται στο ότι δεν είναι εξίσου συμμετρικό (στο ριτορνέλλο έχουμε επανάληψη του Β), αλλά και στο ότι η εκάστοτε επιστροφή του Α μπορεί να είναι ελαφρά παραλλαγμένη, συνήθως με καλλωπισμούς. Μια ακόμη διαφορά είναι ότι στη φόρμα ροντό, το αρχικό θέμα (Α) επιστρέφει πάντα ολόκληρο και στην ίδια τονικότητα.

Στην κλασική εποχή της μουσικής το ροντώ συνυφαίνεται με τη φόρμα σονάτας, αποτελώντας τη φόρμα σονάτας ροντώ. Σ' αυτή την περίπτωση το αρχικό θέμα επανεμφανίζεται στην ανάπτυξη, αλλά και στην επανέκθεση, όπως φαίνεται και στον παρακάτω συγκριτικό πίνακα: 

Φόρμα Σονάτας:
 [A B']έκθ. [Γ"]ανάπτ. [A B]επαν.
Φόρμα Σονάτας-ροντώ:
 [A B']έκθ. [**A** Γ"]ανάπτ. [A B]επαν.

Ο τόνος (') δηλώνει ότι η εν λόγω ενότητα είναι στη βαθμίδα της δεσπόζουσας, ενώ ο διπλός τόνος (") τις απομακρυσμένες τονικότητες. 

Το ροντό ως μουσικό είδος αναφέρεται κυρίως σε γρήγορα και ζωρά κομμάτια (Αλέγκρο), ενώ σε πολλά απ' αυτά δημώδεις μελωδίες αποτελούν την κύρια θεματολογία. Τα περισσότερα ροντώ είναι γραμμένα στη ομώνυμη φόρμα, η οποία δεν εφαρμόζεται απαραίτητα μόνο σ' αυτά· τυπικό παράδειγμα αποτελεί το *Ροντώ σε Λα ελάσσονα* (Κ.511) του Μότσαρτ. 

Το ροντό δεν πρέπει να συγχέεται με τη μεσαιωνική ποιητική και κατ' επέκταση μουσική φόρμα (Μεσαιωνικό ροντώ), αν και οι δύο όροι είναι συγγενείς.

## Εξωτερικοί σύνδεσμοι
* Rondo and Ritornello Forms in Tonal Music
* Rondo form in traditional marches from Limoux' carnival
* http://www.karmina.cz/mp3/cd7/09.mp3
*
*

Κατηγορία:Μουσική μορφολογία
Κρατικός Αερολιμένας Λήμνου «Ήφαιστος»

Το **Διεθνές Αεροδρόμιο Λήμνου «Ήφαιστος»** (κωδικοί: ΙΑΤΑ: **LXS** - ICAO: **LGLM**) βρίσκεται 22 χλμ. ανατολικά της Μύρινας, που είναι η πρωτεύουσα του νησιού Λήμνος.

Το αεροδρόμιο ανακαινίστηκε και απέκτησε τις νέες του εγκαταστάσεις τον Μάιο του 2001.

## Η επωνυμία

Η επωνυμία **«Ήφαιστος»** δόθηκε στο αεροδρόμιο του νησιού λόγω της σχέσης που είχε κατά την αρχαιότητα με τον θεό της φωτιάς Ήφαιστο. Σύμφωνα με την αρχαιοελληνική μυθολογία, όταν ο θεός Ήφαιστος εκσφενδονίστηκε από τον Όλυμπο έπεσε στη Λήμνο. Οι κάτοικοι του νησιού, οι αγριόφωνοι "Σίντιες", τον περιέθαλψαν και εκείνος τους δίδαξε την τέχνη της μεταλλουργίας, δημιουργώντας τα εργαστήρια του στο ηφαίστειο Μόσυχλον που υπήρχε στο νησί. Γι' αυτό η Λήμνος αναφέρεται συχνά ως "νησί του Ηφαίστου" από τους αρχαίους συγγραφείς.

## Πληροφορίες

Το Αεροδρόμιο της Λήμνου, με μήκος διαδρόμου 3.016 μέτρα, είναι από τα μεγαλύτερα της βαλκανικής χερσονήσου. Ο αεροσταθμός του προσφέρει διάφορες υπηρεσίες, όπως καφετέρια, καταστήματα duty-free, γραφείο πληροφοριών, Αστυνομία, πάρκινγκ χωρητικότητας 300 θέσεων, γραφεία ενοικίασης αυτοκινήτων, καθώς και γραφείο προβλέψεων του καιρού.

## Αεροπορικές εταιρείες και προορισμοί

## Παραπομπές


## Πηγή
*ΥΠΑ

Αεροδρομιο
Κατηγορία:Αεροδρόμια στην Ελλάδα
Κερασφόρος καρχαρίας

Ο **κερασφόρος καρχαρίας** (επιστημονική ονομασία *Heterodontus francisci* - *Ετερόδους του Φράνσις*) είναι ένας μικρός καρχαρίας της οικογένειας ετεροδοντίδες. Είναι ενδημικό είδος των ακτών της Καλιφόρνιας και του κόλπου της Καλιφόρνιας. Οι μικροί καρχαρίες είναι διαχωρισμένοι από τους ενήλικες, με τους πρώτους να προτιμούν τα αμμώδη πεδία και τους δεύτερους τους βράχους και τους κοραλιογενείς υφάλους ή περιοχές πλούσιες σε φύκη. Είναι ένα μικρό είδος, με μήκος ένα μέτρο. Ξεχωρίζει από το μικρό κεφάλι του, τα δύο ψηλά ραχιαία πτερύγια με μεγάλα αγκάθια και το γκρι-καφέ με πολλές μικρές κηλίδες.

Είναι μοναχικά ζώα, τα οποία δραστηριοποιούνται τη νύχτα, ενώ τη μέρα βρίσκονται σε κάποιο καταφύγιο. Οι ενήλικες καρχαρίες τρώνε καρκινοειδή, μαλάκια και εχινόδερμα τα οποία συνθλίβουν με τα ισχυρά σαγόνια τους και τα γομφιόμορφα δόντια τους. Οι κερασφόροι καρχαρίες είναι ωοτόκα ζώα, με τα θηλυκά να γεννούν μέχρι 24 αυγά από το Φεβρουάριο μέχρι τον Απρίλιο. Οι κερασφόροι καρχαρίες είναι ακίνδυνοι, εκτός και αν δεχτούν επίθεση και διατηρούνται εύκολα σε καθεστώς αιχμαλωσίας.

Κατηγορία:Ετεροδοντόμορφα
Κατηγορία:Καρχαρίες
1321 Ματζούμπα

Η **Ματζούμπα (Majuba)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,862. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το βουνό και επαρχία Αματζούμπα της Νότιας Αφρικής.

## Φυσικά χαρακτηριστικά
Η μέση διάμετρος της Ματζούμπα εκτιμάται σε 30,80 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,144. Η Ματζούμπα περιστρέφεται γύρω από τον εαυτό της μία φορά κάθε 5 ώρες και 12 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ματζουμπα
Καρχαρίας των Γκαλαπάγκος

Ο **καρχαρίας των Γκαλαπάγκος** (επιστημονική ονομασία *Carcharhinus galapagensis* - Καρχαρίνος των Γκαλαπάγκος) είναι ένα είδος του καρχαρία της οικογένειας των Καρχαρινίδων, που βρίσκονται σε όλο τον κόσμο σε τροπικά και υποτροπικά νερά. Το είδος αυτό προτιμά κάθαρα περιβάλλοντα κοντά σε υφάλους γύρω από ωκεάνια νησιά, όπου είναι συχνά τα πιο άφθονα είδη καρχαριών. Είναι ενα μεγάλο είδος που φτάνει συχνά σε μήκος 3,7 μέτρων και βάρος τα 85 κιλά. Ο κραχαρίας των Γκαλαπάγκος έχει ένα χαρακτηριστικό ατρακτοειδές σχήμα του «υφαλοκαρχαρία» και είναι πολύ δύσκολο να διακριθεί από το σκοτεινό καρχαρία (C. obscurus) και τον τέφρο καρχαρία (C. amblyrhynchos ). Ένα χαρακτηριστικό αυτού του είδους είναι ψηλό πρώτο ραχιαίο πτερύγιο, το οποίο έχει μια ελαφρώς στρογγυλεμένη άκρη και εξέχει πάνω από το τις πίσω άκρες των θωρακικών πτερυγίων. Είναι συγκενικό είδος με τον σκοτεινό καρχαρία, τον ωκεάνιο λευκοπτέρυγο καρχαρία και το γλαυκοκαρχαρία, όπως βρέθηκε από την ανάλυση των αλλοζύμων.

Οι καρχαρίες των Γκαλαπάγκος είναι ενεργά αρπακτικά που απαντώνται συχνά σε μεγάλες ομάδες. Τρέφονται κυρίως με βενθικά οστεώδη ψάρια και κεφαλόποδα. Τα μεγαλύτερα άτομα έχουν μια πολύ πιο ποικίλη διατροφή, που περιλαμβάνει άλλους καρχαρίες, τα θαλάσσια ιγκουάνα, θαλάσσιους λέοντες και ακόμα και σκουπίδια.
Όπως και άλλοι καρχαρινίδες, είναι ζωοτόκοι, με τα θηλυκά γεννούν 4 με 16 μικρά κάθε 2 με 3 χρόνια. Οι ανήλικοι έχουν την τάση να παραμένουν σε ρηχά νερά για να αποφευχθεί η θήρευση από τους ενήλικες. 

Οι καρχαρίες των Γκαλαπάγκος είναι τολμηροί και έχουν συμπεριφερθεί επιθετικά προς τους ανθρώπους, και ως εκ τούτου θεωρούνται επικίνδυνοι. Η Διεθνής Ένωση για τη Διατήρηση της Φύσης (IUCN) έχει αξιολογήσει αυτό το είδος ως σχεδόν απειλούμενο, καθώς έχει ένα αργό ρυθμό αναπαραγωγής και υπάρχει μεγάλη αλιευτική πίεση όπου ζουν.

## Παραπομπές

## Εξωτερικοί σύνδεσμοι

Κατηγορία:Καρχαρινόμορφα
Κατηγορία:Καρχαρίες
Γκιγιόμ Φισέ

Ο **Γκιγιόμ Φισέ** (*Guillaume Fichet*, 21 Σεπτεμβρίου 1433 &ndash; γύρω στα 1480) ήταν Γάλλος  λόγιος, ο οποίος συνεργάστηκε με τον Γιόχαν Χάινλιν και δημιούργησε το πρώτο τυπογραφικό πιεστήριο στη Γαλλία το 1470.

## Βιογραφία
Γεννήθηκε στην Λε Πτί-Μπορνάν-λε-Λιέρ (Le Petit-Bornand-les-Glières) της Σαβοΐας. Το 1467 εξελέγη πρύτανης του πανεπιστημίου των Παρισίων και εγκατέστησε στην Σορβόνη το πρώτο τυπογραφικό πιεστήριο στην ιστορία της Γαλλίας. Η εγκατάσταση έγινε με τη βοήθεια τριών ακόμα τυπογράφων, οι οποίοι ήρθαν από το Μάιντς με σκοπό να τον βοηθήσουν. Το πρώτο βιβλίο που τυπώθηκε ήταν το  *Lettres de Gasparino* (1470). Ακολούθησαν αρκετά έργα του ίδιου του Φισέ, όπως *Ficheti Guilielmi Artium et Theologiæ Doctoris, Rhetoricorum Libri III.* (1470).

## Παραπομπές


## Αναφορές
*Phillipe, *Guillaume Fichet, sa vie et ses œuvres. Introduction de l'imprimerie à Paris* (Annecy, 1892)

## Εξωτερικοί σύνδεσμοι
* 

Κατηγορία:Γάλλοι λόγιοι
Κατηγορία:Γάλλοι τυπογράφοι
Κατηγορία:Γάλλοι συγγραφείς